नीलम सक्सेना चंद्रा एक इंजीनियर हैं और यू.पी.एस.सी में संयुक्त सचिव के पद पर कार्यरत हैं और कविताएँ, कहानियाँ लिखना उनका शौक़ है। नीलम चंद्रा की 800 से ज़्यादा रचनाएं राष्ट्रीय और अंतरराष्ट्रीय पत्रिकाओं में प्रकाशित हो चुकी हैं। इनके चार उपन्यास, एक उपन्यासिका, पांच कहानी संग्रह, 25 काव्य संग्रह और 10 बच्चों की किताबें प्रकाशित हो चुकी हैं। नीलम चंद्रा को कई पुरस्कारों से नवाज़ा गया। अमेरिकन एम्बेसी द्वारा आयोजित काव्य प्रतियोगिता में गुलज़ार द्वारा पुरस्कार, रबिन्द्रनाथ टैगोर अंतरराष्ट्रीय काव्य पुरस्कार 2014, रेल मंत्रालय द्वारा प्रेमचंद पुरस्कार, चिल्ड्रेन ट्रस्ट द्वारा पुरस्कार, पोएट्री सोसाइटी ऑफ़ इंडिया द्वारा आयोजित काव्य प्रतियोगिता 2017 में द्वितीय पुरस्कार, भारत पुरस्कार। इनके गीत 'मेरे साजन सुन सुन' को रेडियो सिटी द्वारा फ्रीडम पुरस्कार मिला। आपके कार्य को सराहते हुए एक साल में सबसे ज़्यादा पुस्तकें प्रकाशित करने के लिए लिम्का बुक ऑफ़ रिकॉर्ड द्वारा इन्हें मान्यता मिली है। नीलम चंद्रा को फ़ोर्ब्स मैगज़ीन ने 2014 में देश के 78 प्रख्यात लेखकों में नामित किया।